b"\n_START_ARTICLE_\nValerius Flaccus\n_START_SECTION_\nIdentifisering\n_START_PARAGRAPH_\nFlaccus har blitt identifisert p\xc3\xa5 utilstrekkelig grunner p\xc3\xa5 en poetvenn av Martialis, en innf\xc3\xb8dt fra Padova nord i Italia, og i trengende omstendigheter; men da han var et medlem av Sacriskollegiet, som hadde ansvaret for de sibyllinske b\xc3\xb8kene, m\xc3\xa5 han ha v\xc3\xa6rt godt stilt \xc3\xb8konomisk. Subskripsjonen av et manuskript i Vatikanbiblioteket, som legger til navnet Setinus Balbus, peker p\xc3\xa5 at Flaccus har v\xc3\xa6rt en innf\xc3\xb8dt av Setia i Latium. Den eneste antikke forfatteren som nevner ham er Quintilianus, og som da i sorg nevner hans nylige d\xc3\xb8d som et stort tap; da Quintilianus' verk var ferdigstilt en gang rundt \xc3\xa5r 90 e.Kr. har det gitt \xc3\xb8vre grense for Flaccus' d\xc3\xb8d.\n_START_SECTION_\nArgonautica\n_START_PARAGRAPH_\nHans eneste bevarte verk, Argonautica, dedikert til keiser Vespasian da han dro til Britannia, ble skrevet i l\xc3\xb8pet av beleiringen, eller kort tid etter erobringen, av Jerusalem ved Titus i 70 e.Kr. Da det er gitt hentydninger til utbruddet av Vesuv i \xc3\xa5r 79, m\xc3\xa5 komposisjonen av teksten ha tatt en lang tid._NEWLINE_Argonautica er et episk dikt som antagelig hadde til hensikt \xc3\xa5 v\xc3\xa6re i \xc3\xa5tte b\xc3\xb8ker (bokruller), skj\xc3\xb8nt det kan ogs\xc3\xa5 ha v\xc3\xa6rt til hensikt \xc3\xa5 v\xc3\xa6re i ti eller tolv b\xc3\xb8ker da sistnevnte ville tilsvare med Vergils \xc3\x86neiden, en viktig poetisk rollemodell. Argonautica er skrevet i tradisjonell daktylisk heksameter (tilsvarende Iliaden og \xc3\x86neiden), og gjenforteller den greske helten Jasons s\xc3\xb8ken etter det gylne skinn. Diktets tekst, slik det har overlevd, er i en meget fragmentert tilstand. Det avsluttes s\xc3\xa5 br\xc3\xa5tt med foresp\xc3\xb8rselen til Medeia om \xc3\xa5 f\xc3\xb8lge med Jason p\xc3\xa5 hans sj\xc3\xb8reise hjem, at det er antatt av de fleste moderne forskere at diktet aldri ble sluttf\xc3\xb8rt. Diktet er en fri etterligning og i deler kun en oversettelse av Apollonios Rhodios' gresk Argonautika, og som er ham \xc2\xaboverlegen i arrangement, livaktighet, og karakterbeskrivelse\xc2\xbb. Den kjente emnet om Jason og argonautenes reise hadde allerede blitt behandlet p\xc3\xa5 latinske vers i en popul\xc3\xa6r versjon av Varro Atacinus. Hensikten med Flaccus' verk har v\xc3\xa6rt \xc3\xa5 glorifisere Vespasians prestasjoner i \xc3\xa5 sikre romersk styre i Britannia og s\xc3\xa5ledes \xc3\xa5pne opp havet for navigasjon (slik Jason og argonautene \xc3\xa5pnet opp Svartehavet for grekerne).\n_START_SECTION_\nStil\n_START_PARAGRAPH_\nFlaccus latinske \xc2\xabdiksjon er ren, hans stil korrekt, og hans versebygning er jevn om enn monoton. P\xc3\xa5 den annen side er han helt uten originalitet, og hans poesi, om enn fri fra grelle feil, er kunstferdig og kunstferdig kjedelig. Hans spr\xc3\xa5kmodell var Vergil som han selv var langt underlegen i smak og glans. Hans trettende framvisning av kunnskap, retoriske overdrivelser og utsmykninger gj\xc3\xb8r ham vanskelig \xc3\xa5 lese, noe som uten tvil er \xc3\xa5rsaken for at han aldri ble popul\xc3\xa6r i sin samtid.\xc2\xbb"